CELEX: C2004/300/09
Language: sk
Date: 2004-12-04 00:00:00
Title: Rozsudok Súdneho dvora (prvá komora) zo 7. októbra 2004 vo veci C-103/02: Komisia Európskych spoločenstiev proti Talianskej republike (Nesplnenie povinnosti členským štátom — Smernice 75/442/EHS a 91/689/EHS — Pojem objem odpadov — Oslobodenie od povinnosti mať povolenie)

4.12.2004   
            
            
               SK
            
            
               Úradný vestník Európskej únie
            
            
               C 300/5
            
         
      ROZSUDOK SÚDNEHO DVORA
   
   (prvá komora)
   zo 7. októbra 2004
   vo veci C-103/02: Komisia Európskych spoločenstiev proti Talianskej republike (1)
   
   (Nesplnenie povinnosti členským štátom - Smernice 75/442/EHS a 91/689/EHS - Pojem objem odpadov - Oslobodenie od povinnosti mať povolenie)
   (2004/C 300/09)
   Jazyk konania: taliančina
   Vo veci C-103/02, Komisia Európskych spoločenstiev (splnomocnení zástupcovia: R. Wainwright a R. Amorosi) proti Talianskej republike (splnomocnený zástupca: I. M. Braguglia, za právnej pomoci M. Fiorilli), predmetom ktorej je žaloba o nesplnenie povinnosti členským štátom podľa článku 226 ES podaná 20. marca 2002, Súdny dvor (prvá komora), v zložení: predseda prvej komory P. Jann, sudcovia A. Rosas, R. Silva de Lapuerta, K. Lenaerts a S. von Bahr (spravodajca), generálny advokát: M. Poiares Maduro, tajomník: R. Grass, vyhlásil dňa 7. októbra 2004 rozsudok, ktorého výrok znie:
   
               1)
            
            
               Talianska republika si tým, že v dekréte z 5. februára 1998 o stanovení odpadov, ktoré nie sú nebezpečné a ktoré sú podriadené zjednodušeným procedúram zhodnocovania v zmysle článkov 31 a 33 zákonodarného dekrétu č. 22 z 5. februára 1997, neurčila maximálne množstvá odpadov pre každý druh odpadu, ktoré môžu byť zhodnocované v rámci režimu oslobodenia od povolenia, nesplnila povinnosti, ktoré jej vyplývajú z článkov 10 a 11 odsek 1 smernice Rady 75/442/EHS z 15. júla 1975 o odpadoch zmenenej smernicou Rady 91/156/EHS z 18. marca 1991.
            
         
               2)
            
            
               Talianska republika si tým, že presne nedefinovala druhy odpadov obsiahnutých v technických normách 5.9 a 7.8 prílohy 1 dekrétu, nesplnila povinnosti, ktoré jej vyplývajú z článku 11 odsek 1 smernice 75/442 v pozmenenom znení a článku 3 smernice Rady 91/689/EHS z 12. decembra 1991 o nebezpečných odpadoch.
            
         
               3)
            
            
               V zostávajúcej časti sa žaloba zamieta.
            
         
               4)
            
            
               Každý účastník konania znáša vlastné trovy konania.
            
         
      (1)  Ú. v. ES C 118 z 18.5.2002